
REFERAT DE APROBARE
       
Subsemnatul Dincă Florin-Ionuț, primar al oraşului Boldești-Scăeni, supun spre analiză şi aprobare Consiliului Local Proiectul de Hotărâre privind constituirea structurii comunitare consultative ca formă de sprijin în activitatea de asistență socială şi protecția copilului, în conformitate cu prevederile:
- art. 114 din Legea nr. 272/2004 privind protecția şi promovarea drepturilor copilului, autorităţile administraţiei publice locale au obligaţia de a implica colectivitatea locală în procesul de identificare a nevoilor comunităţii şi de soluţionare la nivel local a problemelor sociale care privesc copiii. În acest scop pot fi create structuri comunitare consultative cuprinzând, dar fără a se limita, oameni de afaceri locali, preoţi, cadre didactice, medici, consilieri locali, poliţişti. Rolul acestor structuri este atât de soluţionare a unor cazuri concrete, cât şi de a răspunde nevoilor globale ale respectivei colectivităţi. Mandatul structurilor comunitare consultative se stabileşte prin acte emise de către autorităţile administraţiei publice locale.
[bookmark: _Hlk190864132][bookmark: _Hlk190864156]- art. 12 din Legea nr. 156/2023 privind organizarea activităţii de prevenire a separării copilului de familie, în subordinea consiliului local poate funcţiona structura comunitară consultativă, creată în baza prevederilor art. 114 alin. (2) din Legea nr. 272/2004, ca organ de specialitate al acestuia, fără personalitate juridică. Componenţa structurii comunitare consultative este stabilită prin hotărâre a consiliului local şi este constituită din conducătorul serviciului public de asistenţă socială, un reprezentant al unei unităţi de învăţământ, un medic de familie, un poliţist de proximitate sau din poliţia locală, un preot sau un reprezentant al unui cult religios recunoscut, un consilier local şi, acolo unde există, un reprezentant al unei organizaţii neguvernamentale acreditate ca furnizor de servicii sociale care desfăşoară activităţi în domeniul protecţiei şi promovării drepturilor copilului. Preşedintele structurii comunitare consultative este conducătorul serviciului public de asistenţă socială.
- prin Hotărârea consiliului local nr. 106/2013 a fost constituit Consiliul Comunitar Consultativ  ca formă de sprijin în activitatea de asistență socială şi protecția copilului a cărui componență nu a mai fost actualizată de la constituire. 
Întrucât în prezent, atât componența Consiliului Comunitar Consultativ cât şi prevederile regulamentului propriu de organizare şi funcționare nu mai sunt de actualitate, pentru conformarea cu prevederile legale menționate anterior, supun spre analiza si  aprobare Consiliului Local Proiectul de Hotărâre privind constituirea structurii comunitare consultative ca formă de sprijin în activitatea de asistență socială şi protecția copilului.
În speranţa aprobării, vă mulţumesc anticipat !
PRIMAR,
DINCĂ FLORIN-IONUŢ

